b'\n_START_ARTICLE_\nPrink\n_START_PARAGRAPH_\nPrink on kansainv\xc3\xa4linen tulostintarvikkeisiin (muste- ja laserkasetit sek\xc3\xa4 paperi) erikoistunut franchising-ketju, jolla on Suomessa viisi toimipistett\xc3\xa4 Helsingiss\xc3\xa4, sek\xc3\xa4 verkkokauppa. Prink on alun perin Italiassa vuonna 2001 perustettu yritys. Sill\xc3\xa4 on yli 800 myym\xc3\xa4l\xc3\xa4\xc3\xa4 14 eri Euroopan maassa. Suomeen ensimm\xc3\xa4inen myym\xc3\xa4l\xc3\xa4 avattiin vuonna 2006. Sittemmin Prink on vahvistanut asemaansa avaamalla viidennen myym\xc3\xa4l\xc3\xa4ns\xc3\xa4 2013 Helsingin It\xc3\xa4keskukseen, nelj\xc3\xa4 muuta sijaitsevat Asematunnelissa, Pasilassa, Hakaniemess\xc3\xa4 ja Kampissa L\xc3\xb6nnrotinkadulla._NEWLINE_Prinkin tuotevalikoimassa on Prink- muste- ja laserkasetit, alkuper\xc3\xa4iset tuotteet, t\xc3\xa4ytt\xc3\xb6pakkaukset mustesuihkutulostimille, Prink TTR- faksin l\xc3\xa4mp\xc3\xb6rullat sek\xc3\xa4 erilaiset tulostuspaperit._NEWLINE_Prink Love Nature -ohjelman avulla kierr\xc3\xa4tet\xc3\xa4\xc3\xa4n k\xc3\xa4ytetyt mustekasetit uusiok\xc3\xa4ytt\xc3\xb6\xc3\xb6n ymp\xc3\xa4rist\xc3\xb6nsuojeluun sitoutuneiden yhteisty\xc3\xb6kummpaneiden kanssa. Prink tarjoaa my\xc3\xb6s k\xc3\xa4ytettyjen tuotteiden vastaanottopalvelun._NEWLINE_Osana Prinkin toimintaa Suomessa on my\xc3\xb6s veloitukseton tulostinhuoltopalvelu mustesuihkutulostimille. Palvelun avulla pyrit\xc3\xa4\xc3\xa4n saamaan toimintakuntoon heikosti toimivia tulostimia tavanomaisilla huoltotoimenpiteill\xc3\xa4.'